**VIOLETA SHAMKU**

**MUZIKA**

**LIBËR MËSUESI**

**Tiranë, 2015**

1. Hyrje
   * 1. Pse shërben ky libër?
     2. Çfarë synon ky libër?
     3. Çfarë përmban ky libër?
2. **Kompetencat** dhe kuptimi i tyre

2.1. Lidhja e muzikës me *kompetencat kyçe*

2.2. Lidhja e muzikës me fushat e tjera kurrikulare

2.3. Kuptimi i a) *kompetencave lëndore muzikore*, b) *tematikave* dhe lidhja ndërmjet tyre.

3. **Planifikimi i kurrikulës*–*** kuptimi dhe zbatimi

3.1. Plani vjetor i lëndës “Muzikë”

3.2. Plani 3 mujor (i ndërthur)

4. **Metodologjia** e të nxënit dhe mësimdhënies bazuar në kompetenca në lëndën e muzikës

4.1**.** *Planifikimi* i situatave të të nxënit

4.2. Planifikimi ditor

**5. Vlerësimi**

5.1. Llojet e vlerësimit: Vlerësimi i vazhdueshëm, periodik dhe përfundimtar.

5.2. Teknikat dhe instrumentet e vlerësimit. Dosja e nxënësve, si instrument vlerësimi dhe vetëvlerësimi.

**Hyrje**

I dashur koleg!

Muzika është një disiplinë artistike e artit dhe gjuhë universale që ndihmon nxënësit të kuptojnë dhe lidhin fenomenet dhe dukuritë muzikore, proceset dhe çështjet që i përkasin muzikës, duke vërtetuar ligjshmërinë e tyre, si dhe duke shpjeguar mënyrat e interpretimit dhe ndërtimit të tyre, gjë e cila çon drejt realizimit të një procesi të suksesshëm të mësimit të muzikës. Muzika qëndron mes të gjitha formave të tjera inteligjente të njeriut (artit në përgjithësi, shkencave shoqërore e historike dhe shkencave artistike), si një përbërës i barabartë me to i progresit intelektual dhe i humanitetit.

Ndaj zhvillimi i muzikës në shkollë është një vlerë e madhe për të mundësuar edukimin dhe formimin kulturor, zhvillimin e personalitetit të nxënësve, zhvillimin e aftësive të tyre për të punuar dhe krijuar në mënyrë të pavarur e sistematike si dhe për të menduar në mënyrë krijuese dhe kritike.

***Pse shërben ky libër?***

Ky libër do t’u shërbejë mësuesve të muzikës, të njohin dhe zhvillojnë aftësitë e tyre profesionale në lëndën e muzikës, për zbatimin më së miri të risive në kurrikulën e muzikës.

***Çfarë synon ky libër?***

Meqenëse arsimi po zbaton mësimdhënien bazuar në ***kompetenca***, ky libër do të shërbejë si një udhërrëfyes për të gjithë mësuesit e muzikës, të cilët do të ndërtojnë punën e tyre të përditshme bazuar në njohjen e dokumentacionit të ri: *korniza kurrikulare, kurrikula bërthamë e arteve, programi mësimor,*dhe vlerësimi bazuar në *nivelet e arritjes së kompetencave në arte,*  të cilat përkojnë me tri faza mjaft të rëndësishme:

a) planifikimin e të nxënit

b) metodologjinë e mësimdhënies

c) vlerësimin e të nxënit bazuar në qasjen e re me kompetenca.

Qëllimi i këtij libri është të orientojë dhe ndihmojë mësuesit që japin mësim në klasën e gjashtë, për të përmbushur synimet e kësaj kurrikule së muzikës, për ndërtimin e kompetencave lëndore dhe ato kyçe te nxënësit e klasës së gjashtë, për të planifikuar dhe realizuar detyrat e tyre si mësimdhënies të kësaj lënde, konform dokumenteve zyrtare dhe fazave nëpër të cilat kalon mësimdhënia.

***Çfarë përmban ky libër?***

Ky libër është konceptuar në përputhje me draft-programin e klasës së gjashtë, të shkallës së tretë të lëndës Muzikë, miratuar nga MAS-i, në dhjetor 2014.

Meqenëse jemi në hapat e para të kësaj reforme me qasjen e re bazuar në kompetenca, ky libër merr përsipër të:

* sqarojë çdo mësues të muzikës për të gjitha çështjet e planifikimit, metodologjisë dhe vlerësimit, që duhet të zbatojë çdo mësues në lëndën e tij.
* Prezantojë dokumentet e hartuara dhe mënyrën sesi ato duhet të përdoren nga vetë mësuesi në lëndën e muzikës.
* Udhëzojë të gjitha formatet e reja: plani vjetor, tremujor, ditor, situatat e të nxënit, formatet e vlerësimit etj., me të cilat duhet të punojë mësuesi gjatë një viti shkollor.

Ndryshe nga çka mësuesi është mësuar të gjejë në një libër mësuesi, ky libër jep në parim dhe ofron modele ose sugjeron modele por nuk i dikton ato. Çdo model që ka të bëjë me planifikimin, situatat e të nxënit, metodologjinë apo vlerësimin, krijohet mbi një bazë të caktuar të nivelit të klasës ku mësuesi jep mësim,.

Realiteti në çdo klasë, mund të sugjerojë modele të ndryshme, për tema të caktuara.

**AUTORJA**

1. **PROGRAMI MËSIMOR, KOMPETENCAT DHE KUPTIMI I TYRE**

Kjo çështje ka si qëllim krijimin e kushteve për ndërtimin e ***kompetencave të lëndës*** së ***muzikës*** si dhe të ***kompetencave kyçe***, të cilat ndërthuren me njëra-tjetrën, realizimin e ***temave ndërkurrikulare*** nëpërmjet lëndës së muzikës, i cili është gjithashtu një komponent i rëndësishëm i programit të muzikës, për kontributin e muzikës në shoqëri dhe në jetën e përditshme. Në këtë modul, gjithashtu, përshkruhet ***lidhja e muzikës me fushat e tjera kurrikulare***, në mënyrë që kurrikula e arsimit parauniversitar të funksionojë si një e tërë për realizimin e qëllimit kryesor, atë formimit të nxënësve.

Muzika zhvillohet në të gjithë arsimin e detyruar përmes 4 shkallëve, që përfshijnë *arsimin fillor* (AF) klasat 1- 5 dhe *arsimin e mesëm të ulët (AMU)* klasat 6-9*,* pra dy cikle arsimimi, të cilat përfshijnë brenda tyre 9 vite shkollimi.

Të katërta shkallët grupohen në mënyrë të tillë:

* ***shkalla e parë:*** parashkollori (mosha 5-6 vjeçare) – klasa dytë
* ***shkalla dytë:*** klasa e tretë – klasa e pestë
* ***shkalla e tretë:***klasa e gjashtë – klasa e shtatë
* ***shkalla e katër:*** klasa e shtatë – klasa e tetë
  1. ***Kompetencat kyçe* dhe muzika**

Fjala *kompetencë* ka filluar të lakohet rëndom në mjediset mësimore. Kompetencat shprehen nëpërmjet përdorimit të njohurive, shkathtësive, vlerave dhe qëndrimeve në trajtimin e plotë dhe të kuptueshëm të situatave të kontekstit.

Këto ndryshime shtrojnë domosdoshmërinë e zotërimit të kompetencave që i aftësojnë individët /nxënësit të menaxhojnë ndryshimet dhe situatat e reja.

Në përputhje me qëllimet e arsimit parauniversitar, këto kompetenca janë:

1. Kompetenca e komunikimit dhe e të shprehurit.
2. Kompetenca e të menduarit.
3. Kompetenca e të mësuarit për të nxënë.
4. Kompetenca për jetën, sipërmarrjen dhe mjedisin.
5. Kompetenca personale.
6. Kompetenca qytetare.
7. Kompetenca digjitale.

**Kompetencat kyçe,** në muzikë zhvillohen sipas një kontekstit të caktuar muzikor. Në shkallën e tretë në programin mësimor të muzikës, ato vijnë të ndërtuara nga dy shkallët paraardhëse, I dhe II. Programi i muzikës ka në thelbin e tij krijimin e kushteve për ndërtimin e ***kompetencave të lëndës*** si dhe të kompetencave kyçe që lidhen me to.

Diagrami[[1]](#footnote-1): Rezultatet kryesore të të nxënit sipas kompetencave kyçe që realizohen nëpërmjet lëndës së muzikës për shkallën e tretë.

|  |
| --- |
| **SHKALLA E TRETË**  **KLASA E GJASHTË DHE E SHTATË**  **KOMPETENCAT KYÇE PËR T’U REALIZUAR NË MUZIKË** |
| **Kompetenca e komunikimit dhe e të shprehurit** |
| Nxënësi:   * krijon personalitetin e vet në veprimtaritë artistike; * kupton drejt mesazhin artistik; * demonstron një komunikim të qartë me anë të gjuhës muzikore, simboleve, shenjave dhe formave muzikore; * shfrytëzon mjetet artistike mundësitë e komunikimit dhe të të shprehurit në muzikë në mënyrë të pavarur. |
| **Kompetenca e të menduarit** |
| Nxënësi :   * kërkon dhe gjen njohuritë muzikore në mënyrë të pavarur; * zgjidh probleme të ndryshme muzikore/artistike; * zhvillon aftësitë për të menduar në mënyrë krijuese dhe ndërvepruese; * ndjek udhëzimet për të realizuar një krijim muzikor. |
| **Kompetenca e të mësuarit për të nxënë** |
| Nxënësi:   * klasifikon mjetet për të realizuar një krijim muzikor; * përdor burime të ndryshme informacioni për të realizuar një krijim muzikor; * krijon në mënyrë të pavarur detyrën e dhënë. |
| **Kompetenca për jetën, sipërmarrjen dhe mjedisin** |
| Nxënësi:   * ndërmerr nisma për të zhvilluar aktivitete muzikore brenda dhe jashtë klasës duke kontribuar në mënyrë krijuese. |
| **Kompetenca personale** |
| Nxënësi :   * zhvillon besimin te vetja gjatë veprimtarive muzikore; * përfshihet në mënyrë aktive në jetën artistike shkollore dhe komunitet; * rrit ndërgjegjësimin për veten, në zhvillimin e vetëbesimit dhe krijimin e besimit te të tjerët. |
| **Kompetenca qytetare** |
| Nxënësi :   * bashkëpunon me të tjerët për çështje të ndryshme kulturore; * respekton punën e të tjerëve; * bashkëpunon me të tjerët pavarësisht kulturës, brenda dhe jashtë shkollës. |
| **Kompetenca digjitale** |
| Nxënësi:   * krijon informacion si dhe bashkëpunon në rrjetet informuese në internet; * njeh mjetet të ndryshme në funksion të informacionit muzikor si: magnetofon, audio, video CD, DVD etj. |

Çdo mësues duhet të dijë pse shërbejnë **7 kompetencat kyçe**, dhe sesi t’i zhvillojë dhe ndërtojë ato në kontekstin e lëndës së vet me nxënësit sipas formateve të përcaktuara. Këto kompetenca ndërtohet dhe arrihen përgjatë një shkalle të caktuar, në këtë rast, **kompetencat kyçe** të shkallës së tretë lidhen me klasën e gjashtë dhe të shtatë, të AMU-s. mësuesi duhet të kujdeset që përveç kompetencave lëndore të muzikës, të zhvillojë domosdoshmërisht me nxënësit e tij edhe kompetencat kyçe.

**2.2. Kuptimi dhe zbatimi i kompetencave dhe tematikave që zhvillohen në lëndën e Muzikës:** a) *kompetencave lëndore muzikore*, b) *tematikave* dhe lidhja ndërmjet tyre.

**Qasja e bazuar në kompetenca** është i gjithë procesi i të nxënit që zhvillohet në fushën e arteve në përgjithësi, në të gjitha shkallët, i cili zhvillohet dhe ndërtohet përmes kompetencave të kësaj fushe **krijimit, performimit/realizimit dhe vlerësimit**. Në të gjitha shkallët e kurrikulës, ato zhvillohen dhe plotësohen më tej me **kompetencat specifike lëndore** të muzikës brenda fushës së arteve. Kompetencat lëndore të muzikës, por jo vetëm, lidhen dukshëm dhe në mënyrë logjike e metodike me **kompetencat kyçe.** Këto kompetenca janë të lidhura ngushtë me tematikat e lëndës së muzikës dhe zhvillohen nëpërmjet tyre.

Zotërimi i muzikës nënkupton ***zotërimin e kompetencave muzikore***, që do të thotë zotërimi i një kompetence. Në këto kushte, **zotërimi i kompetencave muzikore** do të thotë aftësia për të kuptuar, gjykuar përdorur muzikën në një shumëllojshmëri situatash dhe kontekstesh jo vetëm brenda kontekstit të programit mësimor dhe kërkesave të tij por edhe në situata në të cilën muzika luan ose mund të luajë një rol të rëndësishëm.

Me kurrikulën e re, muzika është strukturuar me tre (3) kompetenca, të cilat listohen si më poshtë:

***Kompetenca 1: Krijimi muzikor,*** ka të bëjë me përdorimin e ideve të ndryshme për të organizuar krijimin muzikor, përdorimin e elementeve muzikore gjatë krijimit, zhvillimin e ideve të reja gjatë krijimit, dhe organizimin e krijimit sipas strukturës muzikore, duke ndarë përvojat e veta krijuese me të tjerët.

***Kompetenca 2: Performimi/interpretimi muzikor***, ka të bëjë me kuptimin dhe zbatimin e teknikave të këndimit, apo të luajtjes në instrument, së interpretimit, improvizimit deri në perfeksionimin e saj. Respektimin e rregullave të luajtjes në instrument dhe ndarjen e përvojave të veta performuese me të tjerë.

***Kompetenca 3: Vlerësimi muzikor,*** ka të bëjë me kuptimin dhe analizimin e veprave muzikore që nga format e vogla e deri tek ato të mëdhatë, duke bërë një gjykim kritik dhe estetik që i përgjigjet kësaj grupmoshe.

**Tabela[[2]](#footnote-2) e kompetencave lëndore të muzikës dhe përshkrimi i tyre.**

Në krah të kompetencës lëndore është bërë përshkrimi i asaj çka duhet të realizojë nxënësi për ndërtimin e secilës kompetencë muzikore.

|  |  |
| --- | --- |
| **Kompetencat muzikore** | **Përshkrimi i kompetencave lëndore** |
| 1. **Krijimi muzikor** | Nxënësi:   * përdor ide të ndryshme për të organizuar krijimin muzikor; * përdor elementet muzikore gjatë krijimit; * zhvillon ide të reja gjatë krijimit muzikor; * organizon krijimin e vet muzikor, sipas rregullave të strukturës së periudhës muzikore; * ndan përvojat e veta krijuese me të tjerët. |
| 1. **Performimi/interpretimi muzikor** | Nxënësi :   * zhvillon teknikat e këndimit, të luajtjes, së dëgjimit, analizimit, improvizimit në nivele të ndryshme; * perfeksion këndimin duke zbatuar teknikat performimit/interpretimit muzikor; * respekton rregullat e luajtjes në instrumente; * ndan përvojat e veta performuese me të tjerë. |
| 1. **Vlerësimi i veprave muzikore** | Nxënësi :   * analizon veprat muzikore që nga format e vogla e deri tek ato të mëdhatë; * vlerëson veprat muzikore, duke bërë një gjykim kritik dhe estetik. |

# Tematikat që përshkojnë lëndën e muzikës

Bazuar në këtë kurrikul, lënda e muzikës synon të përmbushë *3 kompetencat e lëndës*, të cilat lidhen me kompetencat kyçe që një nxënës duhet të zotërojë gjatë jetës së tij dhe që arrihen nëpërmjet *3 tematikave kryesore*.

**Tematikat *përmbajtjesore,*** janë ato tematika që zhvillohen përgjatë programit, dhe krijojnë kushte që nxënësi të ndërtojë dhe të zbatojë *njohuritë, shkathtësitë, qëndrimet* dhe *vlerat*, në funksion të *kompetencave të lëndës* dhe *kompetencave kyçe*. Për secilën tematikë janë paraqitur njohuritë për secilën klasë të çdo shkalle përkatëse. Përshkrimi i secilës **tematikë** dhe përshkrimi i **kompetencave lëndore** që duhet të demonstrojë nxënësi lidhur me tematikat përkatëse paraqiten vetëm në nivel shkalle.

|  |  |
| --- | --- |
| **TEMATIKAT E MUZIKËS** | **KOMPETENCAT E MUZIKËS** |
| ***Tematika 1:*** Gjuha dhe komunikimi  muzikor. | Kompetenca 1: Krijimi muzikor.  Kompetenca 2: Performimi/interpretimi  muzikor.  Kompetenca 3: Vlerësimi i veprave muzikore. |
| ***Tematika 2:***Teknika dhe procese  muzikore. |
| ***Tematika 3:*** Historia, muzika dhe  shoqëria. |

**Diagrami[[3]](#footnote-3): Kompetencat *kyçe dhe lëndore,*që formohen përmes *tematikave* të muzikës.**

**Vlerësimi i veprave muzikore**

**Krijimi muzikor**

**Perfomimi/**

**Interpretimi muzikor**

**Kompetenca personale**

**Kompetenca e të shprehurit**

**Kompetencae të nxënit**

**Kompetenca digjitale**

**Kompetenca e komunikimit dhe të shprehurit**

**MUZIKA &**

**NXËNËSI**

**NË MUZIKË**

**Gjuha dhe komunikimi muzikor**

**Historia, muzika dhe shoqëria**

**Teknika dhe**

**procese muzikore**

**Kompetenca për jetën, sipërmarrjendhe mjedisin**

**Kompetenca e të menduarit**

Nëse do të bënim një shpjegim të diagramit, vërejmë se *kompetencat kyçe* dhe *kompetencat lëndore* zhvillohen përmes *tematikave* të lëndës së muzikës, ku në qendër të mësimdhënies është nxënësi. Mësuesi duhet të ketë parasysh kompetencat lëndore dhe rezultatet që do të arrihen.

**2.4. Lidhja e muzikës me fushat e tjera kurrikulare - diagrami[[4]](#footnote-4)**

Muzika është e lidhur me lëndët brenda fushës së saj, por edhe me fusha të tjera të nxëni në kurrikul. Melodia, ritmi, harmonia, dinamika, tempi, forma, struktura etj., lidhen shumë mirë me disiplinat e tjera artistike brenda fushës së arteve si: kërcimin, artin pamor, teatrin, por edhe me fusha të tjera të nxëni brenda kurrikulës si: matematikën, gjuhën dhe komunikimin, shkencat shoqërore etj. Kështu mësuesit duhet t’u japin mundësinë nxënësve të konsolidojnë dhe formojnë përvojat që ata kanë krijuar, duke i pasuruar dhe duke u dhënë drejtim të mëtejshëm këtyre përvojave. Më poshtë paraqiten disa lidhje ndërlëndore të muzikës me lëndë të tjera, të para përmes njohurive.

**SHKENCAT SHOQËRORE DHE MJEDISI**

* Kultura.
* Identiteti kombëtar.
* Trashëgimia kulturore.
* Kostumet .

**SHKENCAT E NATYRËS**

* Harmonia.
* Dinamika.
* Valët.

**MATEMATIKA**

* Thyesat ¼,2/4,3/4,4/4.
* 3/8,6/8.
* 5/8,7/8,9/8.
* Intervalet.

**EDUKIMI FIZIK, SPORTET DHE SHËNDETI**

* Ecja marsh.
* Ritmi.
* Vallëzimi.
* Melodia.
* Ritmi .

**TEKNOLOGJIA DHE TIK**

* Mbledhja e informacionit mbi jetën kompozitorëve nëpërmjet internetit.
* Organizimi dhe përpunimi i informacionit të gjetur.
* Analiza dhe interpretimi i informacionit.
* Paraqitja dhe prezantimi i tyre në ppt.

**GJUHËT DHE KOMUNIKIMI**

* Leximi dhe shkrimi i të dhënave muzikore.
* Përkthimi i njohurive muzikore.
* Mbrojtja e një argumenti duke u bazuar në njohuritë muzikore .

1. **PLANIFIKIMI I KURRIKULËS**

Planifikimi i kurrikulës është një proces mjaft i rëndësishëm në punën e mësuesit që zgjat gjithë vitin shkollor. Përgatitja e dokumenteve që shoqërojnë punën e tij përgjatë vitit janë të shumta dhe kanë të bëjnë me *planifikimin e kurrikulës* dhe *dokumentet* përkatëse. Planifikimi këtyre dokumenteve të kurrikulës së re nga mësuesi kërkon: liri, fleksibilitet dhe përgjegjshmëri në planifikim. Këto dokumente janë:

1. Plani vjetor i lëndës Muzikë
2. Plani 3 mujor (i ndërthur sipas tematikave)

Planifikimi i planit vjetor dhe tremujor, bëhet sipas ndarjes së kohës mësimore që sugjeron programi mësimor i muzikës dhënë në tabelën e mëposhtme:

Tabela 1: Orë të sugjeruara për çdo tematikë

|  |  |  |  |  |
| --- | --- | --- | --- | --- |
|  | **Gjuha dhe komunikimi muzikor** | **Teknikat dhe proceset** | **Historia,**  **muzika dhe**  **shoqëria** | **Gjithsej orë** |
| **Shkalla e tretë** |  |  |  |  |
| **Klasa e gjashtë** | 14 | 15 | 6 | 36 orë |

Planifikimi vjetor i programit është i ndërtuar me tremujorë, ku secili tremujor ka një grup të caktuar orësh, në bazë të periudhës kohore të përcaktuara në udhëzimin e çdo fillim viti të ri shkollor . Pra kemi tashmë një term të ri *tre mujor* dhe jo *semestër.*

Për shkak të specifikës që ka lënda e muzikës, pasi ajo duhet të ndërthurë tematikat me njëra-tjetrën, për të mos e bërë monotone orën mësimore dhe lëndën, dhe për të ndërthurur njohuritë me njëra-tjetrën përgjatë a) planifikimit vjetor të tremujorëve dhe më pas gjatë b) planifikimit vjetor temë për temë.

Tremujorët në modelin e mëposhtëm i kemi ndarë, duke bërë një përllogaritje të përafërt të zgjatjes së shkollës përgjatë këtyre periudhave me + ose –, që çdo mësues i llogarit vetë.

|  |  |  |  |
| --- | --- | --- | --- |
| **Tematikat** | **Shpërndarja e përmbajtjes lëndore** | | |
| **Shtator – Dhjetor**  **14 orë** | **Janar – Mars**  **12 orë** | **Prill - Qershor**  **10 orë** |
| **Gjuha dhe komunikimi muzikor**  **(15 orë)** | Komunikojmë përmes tingujve | Koha 2/4, | Koha 4/4 |
| Pentagrami çelësi i solit | Koha 3/4 dhe pika e vlerës | Lidhja vlerëse dhe shprehëse |
| Vendosja e notave në pentagram(notat në vija e fusha) | Nota dhe pushimi 1/8 | Përforcim |
| Notat poshtë e sipër pentagramit |
| Gjatësia e tingujve |
| Masa muzikore dhe shenjat e përsëritjes |
| Përforcim |
| **Teknika dhe procese muzikore**  **(15 orë)** | Himni Kombëtar | “ Prit sinjalin pastaj ik” | Këngë djepi -Brams |
| ”Kënga e zogut” | “ Fyelli i bariut” | “ we are the world” |
| “Delja rude” | “ Urim mësueses” | Luajmë me fyell në kohët e thjeshta |
| “ Alfabeti shqip” | “ Neve jemi lule bore” | Luajmë me fyell në kohët e thjeshta |
| Fyelli dhe rregullat e lojës së fyellit | Luajmë me fyell në kohët e thjeshta | Luajmë me fyell në kohët e thjeshta |
| Luajmë me fyell në kohët e thjeshta | Luajmë me fyell në kohët e thjeshta |
| **Historia, muzika dhe shoqëria**  **(6 orë)** | Struktura muzikore:  motivi-fraza-fjalia-periudha | Format 1-2-3 pjesëshe | Minueti |
| Ndërtimi muzikor monodik, polifonik | Kënga |
| Kanoni |  |
| **36 orë** | **14** | **12** | **10** |
|  |  |  |  |

**Planifikimi vjetor i lëndës muzikë, sipas tremujorëve**

|  |
| --- |
| **Rezultatet e të nxënit sipas kompetencave kyçe**  **Kompetenca e komunikimit dhe e të shprehurit**  Krijon personalitetin e vet në veprimtaritë artistike.  Kupton drejt mesazhin artistik.  Demonstron një komunikim të qartë me anë të gjuhës muzikore, simboleve, shenjave dhe formave muzikore.  Shfrytëzon mjetet artistike mundësitë e komunikimit dhe të të shprehurit në muzikë në mënyrë të pavarur.  **Kompetenca e të menduarit**  Kërkon dhe gjen njohuritë muzikore në mënyrë të pavarur.  Zgjidh probleme të ndryshme muzikore/artistike.  Zhvillon aftësitë për të menduar në mënyrë krijuese dhe ndërvepruese.  Ndjek udhëzimet për të realizuar një krijim muzikor.  **Kompetenca e të mësuarit për të nxënë**  Klasifikon mjetet për të realizuar një krijim muzikor.  Përdor burime të ndryshme informacioni për të realizuar një krijim muzikor.  Krijon në mënyrë të pavarur detyrën e dhënë.  **Kompetenca për jetën, sipërmarrjen dhe mjedisin**  Ndërmerr nisma për të zhvilluar aktivitete muzikore brenda dhe jashtë klasës duke kontribuar në mënyrë krijuese.  **Kompetenca personale**  Zhvillon besimin tek vetja gjatë veprimtarive muzikore.  Përfshihet në mënyrë aktive në jetën artistike shkollore dhe komunitet.  Rrit ndërgjegjësimin për veten, në zhvillimin e vetëbesimit dhe krijimin e besimit te të tjerët.  **Kompetenca qytetare**  Bashkëpunon me të tjerët për çështje të ndryshme kulturore.  Respekton punën e të tjerëve.  Bashkëpunon me të tjerët pavarësisht kulturës, brenda dhe jashtë shkollës.  **Kompetenca digjitale**  Krijon informacion si dhe bashkëpunon në rrjetet informuese në internet.  Njeh/përdor mjetet të ndryshme në funksion të informacionit muzikor si: magnetofon, audio, video CD, DVD etj. |

|  |  |  |  |  |
| --- | --- | --- | --- | --- |
| **NR.** | **TEMATIKA** | **TEMAT MËSIMORE** | **SITUATA E PARASHIKUAR E TË NXËNIT** | **BURIMET** |
| 1. | *Teknika dhe procese* | Himni Kombëtar dhe Himni Kosovës | **Kombi dhe identiteti im shqiptar**  Improvizohet një kuiz me pyetje rreth historisë së Flamurit dhe Historisë së Shqipërisë. | * Teksti i nxënësit, * materiale nga enciklopedi * materiale nga interneti * postera me tekstin e këngës, * flamurin kombëtar dhe atë të Kosovës * foto të krijuesve të këngëve * CD |
| 2. | *Gjuha dhe komunikimi muzikor* | Komunikojmë përmes tingujve | **Një ditë në mjedisin e shkollës time (apo në një luginë)**  Vetë fëmijët kërkojnë dhe zbulojnë shumëllojshmëri burimesh tingullore, nga mjedisin përreth tyre, apo në natyrë, duke përcaktuar karakteristikat e tyre sipas asaj që dëgjojnë. | * Materiale nga mjedisi që lëshojnë tinguj * teksti i nxënësit, * CD |
| 3. | *Gjuha dhe komunikimi muzikor* | Pentagrami dhe çelësi i solit | **Simbolet muzikore dhe kuptimi i tyre**  Nxënësit shkruajnë simbole të ndryshme dhe japin kuptimet e tyre. Pastaj  gjejnë në tekst gjithçka me të cilën ata nënkuptojnë një simbol muzikor. | * Teksti i nxënësit * detyrë e kryer nga nxënësit * materiale përgatitur nga mësuesi * material nga interneti |
| 4. | *Teknika dhe procese* | Kënga e zogut | **Unë dhe kënga – repertori për koncert**  Nxënësit sjellin raste kur janë kujdesur për shpendët apo dallëndyshet kur vijnë të ndërtojnë foletë pranë shtëpive të tyre. | * Teksti i nxënësit, * materiale të ndryshme enciklopedike |
| 5. | *Gjuha dhe komunikimi muzikor* | Notat muzikore | **Gjuha dhe muzika**  Nxënësit diskutojnë duke dhënë dobitë e gjuhës dhe muzikës, si dhe me çfarë shprehen ato. | * Teksti i nxënësit, * libra të ndryshme muzikore * materiale të përgatitura nga mësuesi |
| 6. | *Teknika dhe procese* | Kënga “Delja rude” | **Unë dhe kafshët**  **Qengji kafshë e dashur**  Nxënësit gjejnë materiale nga mjedisi rreth blegtorisë, diskutojnë me për të mirat që marrim nga qengjat dhe delet. | * Teksti i nxënësit, * materiale nga enciklopedi, * materiale nga interneti për këngën popullore kosovare |
| 7. | *Gjuha dhe komunikimi muzikor* | Notat *poshtë* dhe *sipër* pentagramit | **Gjuha dhe muzika**  Vazhdohet zgjerimi i situatës: tema 5 | * Teksti i nxënësit, * libra të ndryshme muzikore * materiale të përgatitura nga mësuesi |
| 8. | *Teknika dhe procese* | Fyelli – rregullat e luajtjes me të | **Folklori muzikor i popullit tim**  Nxënësit sjellin shembuj të instrumenteve që kanë parë, kanë luajtur ose ata vetë ose prindërit, apo që kanë në familje. | * Teksti i nxënësit * instrumenti i fyellit |
| 9. | *Teknika dhe procese* | Kënga “Alfabeti shqip” | **Vazhdohet zgjerimi i situatës:**  **tema 1** | * Teksti i nxënësit * materiale nga enciklopedi * materiale nga interneti * postera me shkollën e parë shqipe * foto të autorëve të këngëve * CD me këngë |
| 10. | *Gjuha dhe komunikimi muzikor* | Gjatësia e tingujve | **Gjuha dhe muzika**  Vazhdohet zgjerimi i situatës: tema 5 | * Teksti i nxënësit, * libra të ndryshme muzikore * materiale të përgatitura nga mësuesi |
| 11. | *Gjuha dhe komunikimi muzikor* | Ushtrime me fyell | **Folklori muzikor i popullit tim**  **Vazhdohet zgjerimi i situatës:**  **tema 8** | * Teksti i nxënësit, * instrumenti i fyellit |
| 12. | *Gjuha dhe komunikimi muzikor* | Masa muzikore dhe shenjat e përsëritjes | **Gjuha dhe muzika**  Vazhdohet zgjerimi i situatës: tema 10 | * Teksti i nxënësit * libra të ndryshme muzikore * materiale të përgatitura nga mësuesi |
| 13. | *Historia, shoqëria, muzika* | Format muzikore (motivi- fraza- fjalia- periudha) | **Forma në pikturë dhe forma në muzikë**  Nxënësit flasin për format që shikojnë në mjedis, në pikturë, dhe më pas diskutojnë për format në muzikë. | * Teksti i nxënësit, * materiale të përgatitura nga mësuesi * magnetofoni * CD me fragmente muzikore |
| 14. |  | Projekt /koncert |  |  |
|  | **Metodologjia**  Metoda interaktive, bashkëvepruese, gjithëpërfshirëse;  Puna në grup dhe puna individuale;  Hetimi dhe zbulimi;  Zbatime praktike brenda dhe jashtë klase  Metoda integruese  Bashkëbisedim  Teknika që zhvillojnë mendimin kritik dhe krijues  Prezantime në forma të ndryshme, përfshirë TIK  Projekte kurrikulare | | | |

**Planifikimi 3-mujor[[5]](#footnote-5), lënda muzikë, Periudha: shtator-dhjetor**

**METODOLOGJIA E MËSIMDHËNIES**

4. **Metodologjia** e të nxënit dhe mësimdhënies bazuar në kompetenca në lëndën e muzikës

**4.2.** *Planifikimi* i situatave të të nxënit - Planifikimi ditor

Përdorimi i metodologjive efikase në procesin e të nxënit të muzikës është kusht për rritjen e cilësisë së arritjeve nga ana e nxënësve, duke i dhënë secilit mundësinë të shfaqë dhe të zhvillojë potencialin muzikor/artistik, që zotëron brenda vetes. Organizimi i mirë i procesit të mësimit të muzikës, do të thotë që nxënësit të vendosen në situata konkrete krijuese, ku ata përjetojnë dhe provojnë vetë gjatë proceseve muzikore. Kjo arrihet vetëm nëpërmjet motivimit dhe përkundrejt zhvillimit të kompetencave të caktuara si dhe tematikave përkatëse mësimore.

Mësimdhënia e muzikës, për nga vetë natyra, nënkupton një veprimtari krijuese, shprehëse, emocionale. Çdo përmbajtje dhe veprimtari mësimore muzikore është e pëlqyeshme dhe krijon emocione, kur nxënësit drejtohen drejt saj në mënyrë të vetëdijshme, çka u mundëson atyre shprehjen e potencialit intelektual/krijues dhe artistik në shumë aspekte.

Mësimdhënia e muzikës, synon gjithë përfshirjen dhe bazohet ***në mësimdhënien dhe nxënien bazuar në kompetenca; mësimdhënien me në qendër nxënësin dhe mësimdhënien e nxënien e integruar***.

Nxënësit e një klase janë të ndryshëm , për sa i përket mënyrës sesi ata nxënë: individualisht, në grup, nën udhëheqjen e mësuesit,të pavarur, me anë të mjeteve konkrete etj.

Planifikimi dhe përzgjedhja e metodave të mësimdhënies në mësimin e muzikës mban parasysh:

* kompetencat kryesore të të nxënit në muzikë;
* lidhjen konceptuale, ruajtjen e koherencës vertikale të njohurive e aftësive në kuptimin që ndërtimi i çdo njohurie dhe edukimi i çdo aftësie mbështeten në ato të mëparshmet;
* vazhdimin e formimit dhe forcimin aftësive dhe shprehive muzikore;
* rëndësinë e zbatimeve krijuese/interpretuese/vlerësuese muzikore, brenda dhe jashtë klasës, të cilat lidhin konceptet muzikore me situata të jetës reale;
* rëndësinë e përdorimit të mjeteve muzikore konkrete didaktike dhe ato të teknologjisë CD, DVD, kompjuter, magnetofon;
* nevojën e individit për të nxënë gjatë gjithë jetës;
* rëndësinë e qëndrimit pozitiv ndaj lëndës së muzikës dhe vlerësimit të përdorimit të gjithanshëm të saj;
* nxitjen e bashkëveprimit mësues-nxënës që në procesin mësimor mësuesi dhe nxënësi të jenë plotësues të njëri-tjetrit.

Një mësimdhënie planifikuar mirë, krijon kushtet e nevojshme për një nxënie të suksesshme dhe lehtëson, si punën e mësuesit, ashtu edhe atë të nxënësit. Kompetencat muzikore janë të përcaktuara në këtë program janë të ndërlidhura dhe zhvillohen nëpërmjet situatave të të nxënit që kanë në qendër pjesëmarrjen aktive të nxënësve. Ata janë aktivë kur përfshihen në veprimtari, krijime ose simulime të njohurive, interpretimeve/performimeve, gjykimeve dhe qëndrimeve. Për të siguruar këtë pjesëmarrje aktive të nxënësve, mësuesi duhet të krijojë një atmosferë që i bën ata të ndihen të lirshëm dhe të zhdërvjellët për të zhvilluar njohuritë e tyre në muzikë;

Gjithashtu, është e rëndësishme që nxënësi të punojë me situata dhe veprimtari konkrete ku i kërkohen arsyetime apo përgjigje të pyetjeve të tilla si: “Pse më pëlqen?”, “A është melodioze?”, “Cilat instrumente dëgjoj?”, “Pse shquhet ky kompozitor?” etj. Në këtë mënyrë ai inkurajohet të reflektojë mbi veprimet e veta dhe të zhvillojë situata të reja në kontekste të caktuara.

Projektet kurrikulare afatgjata është një tjetër mënyrë që i krijon nxënësit mundësinë të zbatojë njohuritë dhe aftësitë që zotëron, si dhe nga ana tjetër arrin të krijojë lidhje integruese me lëndë të tjera në fushën e arteve dhe jashtë saj. Edhe prezantimet e projekteve, diskutimet, debatet gjatë realizimit të tyre janë mundësi shumë e mirë për realizimin e kompetencave muzikore/artistike, por mbi të gjitha të kompetencave kyçe.

***Tremujori i dytë: Janar - Mars, planifikimi i temave mësimore***

|  |  |  |  |  |
| --- | --- | --- | --- | --- |
| **NR.** | **TEMATIKA** | **TEMAT MËSIMORE** | **SITUATA E PARASHIKUAR E TË NXËNIT** | **BURIMET** |
| 1. | *Teknika dhe procese* | Kënga: “Prit sinjalin pastaj ik”. | **Situata e t**ë **nx**ë**nit:**  Respektimi i rregullave.  Nxënësit/et kuptojnë se të respektosh rregullat në çdo mjedis  apo situatë është detyrim. Edhe muzika ka rregullat e saj që nëse  nuk respektohen nga kompozitori apo interpretuesi atëherë nuk mund të kemi një muzikë të bukur. | * teksti i nxënësit/es, * CD me vijën melodike të këngës. |
| 2. | *Gjuha dhe komunikimi muzikor* | Koha 2/4. | **Situata e të nxënit: Marshi**  Nxënësit dëgjojnë melodi në kohën 2/4 të llojit **marsh**.  Ata kuptojnë se melodia që dëgjojnë është me dy goditje  ku goditja e parë ndjehet më e fortë. | * teksti i nxënësit, * shembuj ritmikë në kohën 2/4, * këngë marsh, * këngë për fëmijë. |
| 3. | *Historia, shoqëria, muzika* | Format muzikore një-, dy-, trepjesëshe | **Situata e të nxënit: Format dhe dallimi mes tyre**  Nxënësit/et kuptojnë dallimet mes formave edhe përmes një objekti të caktuar ose dëgjojnë 3 këngë të ndryshme që kanë forma 1,- 2-, 3-pjesëshe. | * teksti i nxënësit/es, * detyrë e kryer nga nxënësit/et * materiale përgatitur nga mësuesi/ja, * CD me shembuj konkretë. |

|  |  |  |  |  |
| --- | --- | --- | --- | --- |
| 4. | *Teknika dhe procese* | Ushtrime teknike me fyell. | **Situata e t**ë **nx**ë**nit:** Nxënësit/ et ushtrohen hap pas hapi. | * teksti i nxënësit/es, * instrumenti i fyellit. |
| 5. | *Teknika dhe procese* | Kënga: “Fyelli i bariut”. | **Situata e t**ë **nx**ë**nit:**  **Trashëgimia jonë kulturore.**  *Quiz* me instrumentet popullore: emra instrumentesh dhe karakteristikat e tyre. | * teksti i nxënësit/es, * materiale nga interneti, * CD me vijën melodike të këngës. |
| 6. | *Historia, shoqëria, muzika.* | Muzika monodike, polifonike, kanoni. | **Situata e t**ë **nx**ë**nit: Muzika jon**ë **polifonike.** Kënga “Beg’ e bardhë” ka disa karakteristika që renditen. Çfarë e bën të dallueshme këtë këngë? | * teksti i nxënësit/es, * materiale të përgatitura nga mësuesi/ja, * CD me shembuj konkretë. |
| 7. | *Teknika dhe procese.* | Kënga: “Urim mësueses” | **Situata e t**ë **nx**ë**nit: Festimi i festave.** | * teksti i nxënësit/es, * CD me vijën melodike të këngës. |
| 8. | *Gjuha dhe komunikimi muzikor.* | Koha 3/4 dhe pika vlerëse. | **Situata e të nxënit: Valsi.**  Nxënësit/et dëgjojnë muzikë në kohën 3/4 dhe kuptojnë se ai ngjason me valsin. Gjatë këndimit evidentojnë theksin e fortë. | * teksti i nxënësit/es, * materiale të përgatitura nga mësuesi/ja, * CD me shembuj muzikorë. |
| 9. | *Gjuha dhe komunikimi muzikor.* | Koha 4/4. | **Situata e të nxënit: Gjuha dhe muzika.** Vazhdimi i situatës së temës 9, zgjerohet situata më tej, duke bërë lidhjen me temën e re. | * teksti i nxënësit/es, * materiale të përgatitura nga mësuesi/ja. |

|  |  |  |  |  |
| --- | --- | --- | --- | --- |
| 10. | *Teknika dhe procese.* | Kënga: “Neve jemi lulebore”. | **Situata e të nxënit: Kujdesi për lulet.**  Nxënësit Àasin për lulet dhe kujdesin ndaj tyre. Pse duhet të kujdesemi për to dhe sa të dobishme janë ato në jetën tonë. | * teksti i nxënësit/es, * CD me vijën melodike të këngës. |
| 11. | *Teknika dhe procese.* | Luajmë me fyell në kohët e thjeshta. | **Folklori muzikor i popullit tim**  **Vazhdohet zgjerimi i situatës: tema 8** | * teksti i nxënësit/es, * libra të ndryshëm muzikorë, * materiale të përgatitura nga mësuesi/ja |
| 12. | *Historia muzika dhe shoqëria.* | Përforcim. | **Situata e të nxënit: Ne dhe muzika.** | * teksti i nxënësit/es, * libra të ndryshëm muzikorë, * materiale të përgatitura nga mësuesi/ja. |
|  | ***Metodologjia***  *Metoda interaktive, bashkëvepruese, gjithëpërfshirëse. Puna në grup dhe puna individuale.*  *Hetimi dhe zbulimi.*  *Zbatime praktike brenda dhe jashtë klase. Metoda integruese.*  *Bashkëbisedim.*  *Teknika që zhvillojnë mendimin kritik dhe krijues. Prezantime në forma të ndryshme, përfshirë TIK. Projekte kurrikulare.* | | | |
|  | ***Vlerësimi:***  *Vlerësimi përshkrues.*  *Vlerësimi i tematikave përmbyllëse. Vlerësimi i dosjes.* | | | |

# Tremujori i tretë: Prill - Qershor, planifikimi i temave mësimore

|  |  |  |  |  |
| --- | --- | --- | --- | --- |
| 1. | *Gjuha dhe komunikimi muzikor.* | Nota dhe pushimi 1/8. | **Situatë të nxëni:** Fjalët e shkurtra zakonisht janë njërrokëshe kanë një theks, pra, një goditje.  Nxënësit/et bëjnë një rreth dhe e ndajnë atë në tetë pjesë. | * teksti i nxënësit/es, * materiale të përgatitura nga mësuesi/ ja, * CD me shembuj muzikorë. |
| 2. | *Teknika dhe procese.* | Lidhja vlerëse dhe shprehëse. | **Situatë të nxëni:** Ashtu si në gjuhë përdoren lidhëza  për të lidhur dy ose më shumë fjali, në  muzikë përdoret lidhja vlerëse dhe shprehëse.  Nxënësi/ja gjen në  libër pjesë me lidhjen vlerëse dhe shprehëse dhe bën komente rreth tyre. | * teksti i nxënësit/es, * materiale të përgatitura nga mësuesi/ ja. |
| 3. | *Teknika dhe* | “Këngë | **Situatë të nxëni:** | - teksti i nxënësit/es, |
| *procese.* | djepi” | Ninulla si pjesë e ciklit | - CD me vijën melodike të këngës. |
| Johan | të rritjes së fëmijëve. |
| Brahms | Nxënësit/et dëgjojnë |
| në magnetofon disa |
| prej tyre dhe nxjerrin |
| disa karakteristika që i |
| përbëjnë këto këngë. |
| 4. | *Teknika dhe procese.* | Kënga: “The farmer in the dell” | **Situatë të nxëni:** Vendosen për dëgjim disa këngë lojë.  Nxënësit/et ndahen në grupe dhe zgjedhin kryetarin e tyre, i cili  drejton rolin e strofës që zgjedh. | * teksti i nxënësit/es, * materiale të përgatitura nga mësuesi/ ja, * CD me shembuj muzikorë. |

|  |  |  |  |  |
| --- | --- | --- | --- | --- |
| 5. | *Historia, shoqëria, muzika.* | Forma e thjeshtë muzikore – Minueti. | **Situatë të nxëni:** Dëgjimi i një pjese muzikore (minuet - Bokerini) ku nxënësit/et duhet të dallojnë ritmin në të cilën luhet pjesa. Ata diskutojnë dhe për karakteristika të tjera. | * teksti i nxënësit/es, * CD me shembuj muzikorë. |
| 6. | *Historia, shoqëria, muzika.* | Forma e thjeshtë muzikore - Kënga. | **Situatë të nxëni:** Kënga është forma më e thjeshtë muzikore. “The  Farmer in the dell” është një këngë, e cila ka një karakteristikë të veçantë. Nxënësit/et e dëgjojnë dhe e thonë atë. | * teksti i nxënësit/es, * materiale të përgatitura nga mësuesi/ ja, * CD me shembuj muzikorë. |
| 7. | *Teknika dhe procese* | Repertor këngësh dhe ushtrimesh për fyell. | **Situatë të nxëni:** Përsëritje e këngëve dhe e pjesëve për fyell. | * teksti i nxënësit/es, * materiale të instrumenti i fyellit, * CD me këngë të ndryshme. |
| 8. | *Teknika dhe procese* | Përforcim i temave të mësuara. | **Situatë të nxëni:** Përsëritje e këngëve dhe e pjesëve për fyell. | * teksti i nxënësit/es, * materiale të instrumenti i fyellit, * CD me këngë të ndryshme. |
| 9. |  | Projekt kurrikular. | Përgatitja e një koncerti. | * teksti i nxënësit/es, * materiale të përgatitura nga mësuesi/ ja, * CD me shembuj muzikorë. |
|  | **Metodologjia**  Metoda interaktive, bashkëvepruese, gjithëpërfshirëse. Puna në grup dhe puna individuale.  Hetimi dhe zbulimi.  Zbatime praktike brenda dhe jashtë klase. Metoda integruese.  Bashkëbisedim.  Teknika që zhvillojnë mendimin kritik dhe krijues. Prezantime në forma të ndryshme, përfshirë TIK Projekte kurrikulare. | | | |
|  | **Vlerësimi:**   * vlerësimi përshkrues, * vlerësimi i tematikave përmbyllëse, * vlerësimi i dosjes. | | | |

1. Ky diagram – tabelë është shkëputur nga programi mësimor i muzikës, klasa gjashtë. [↑](#footnote-ref-1)
2. Kjo tabelë është marrë nga program mësimor i muzikës, klasa e gjashtë, shkalla e tretë. [↑](#footnote-ref-2)
3. Kjo diagramë është marrë nga programi mësimor i muzikës, klasa e gjashtë, shkalla e tretë. [↑](#footnote-ref-3)
4. Ky diagram është marrë nga program mësimor i muzikës, klasa e gjashtë, shkalla e tretë. [↑](#footnote-ref-4)
5. Bazuar në specifikën që ka kjo lëndë d.m.th. të ndërthurjes së tematikave, përshkrimi i tyre dhe i kompetencave lëndore mund të bëhet më vete, por gjithmonë bazuar vetëm në gamën e njohurive që do t’u jepen nxënësve për çdo tremujor. [↑](#footnote-ref-5)